किसी ने गुरबाणी तो किसी ने लंबे केश स्पर्धा में बाजी मारी
गुरुगोबिंदसिंह स्टडी सर्कल की ओर से माता गुजर कौर जी और साहिबजादों की शहादत को समर्पित युवक मेला का आयोजन सेवापंथी डेरा संतपुरा में करवाया गया। मुख्य अतिथि सरदार जरनैल सिंह (विधायक, राजौरी गार्डन एवं संसदीय सचिव दिल्ली) रहे। कार्यक्रम की प्रधानगी डेरा संतपुरा के महंत जगमोहन सिंह ने की। स्टडी सर्कल के डिप्टी चीफ सेक्रेटरी सरदार अजिंद्रपाल सिंह ने मुख्य अतिथि संयोजक एवं आए हुए अतिथिगण का स्वागत किया।
इसमें सिखी बाना मुकाबला, गुरबाणी शुद्ध उच्चारण मुकाबला, कविता मुकाबला, लम्बे केश मुकाबला दस्तार मुकाबले आदि। जिसमें जिले के विभिन्न क्षेत्रों से आए 500 से अधिक युवाओं ने हिस्सा लिया। साहिबजादे की याद मे करवाए गए इस कार्यक्रम में हिस्सा लेने वाले बच्चों में भारी उत्साह देखा गया। 30 मेधावी छात्रों को उत्कृष्ट प्रतिभा को देखते हुए इनाम स्वरूप मोबाइल टेबलेट फोन दिए गए। विभिन्न मुकाबलों के निर्णायक मंडल में प्रमुख तौर पर गुरुबानी शुद्ध उचारण में सरदार आज्ञापाल सिंह (गुरुद्वारा सिंह सभा, हुडा), कविता मुकाबले में कर्नल हाकम सिंह, लम्बे केश मुकाबले में सरदार गुरुबचन सिंह (मीत प्रधान, गुरुद्वारा श्री गुरु सिंह सभा) एवं दस्तार मुकाबले में सरदार मनदीप सिंह (मेंबर, गुरुद्वारा श्री गुरु सिंह सभा, यमुना गली) प्रधान रहे।
मुकाबलों के परिणाम कुछ इस तरह रहे
कवितामुकाबला ग्रुप 1 में शुभकरमन सिंह प्रथम, जेसमीन कौर दूसरे एवं लवप्रीत सिंह तीसरे स्थान पर रहे वहीं ग्रुप 2 में जसप्रीत कौर प्रथम, जपकीरत सिंह ने दूसरा तथा कुलविंद्र सिंह ने तीसरा स्थान हासिल किया। लंबे केश मुकाबले में ग्रुप में लड़कों की श्रेणी में हरसीरत सिंह प्रथम, लखप्रीत सिंह दूसरे एवं हर्षा सिंह तीसरे स्थान पर रहे। लड़कियों की श्रेणी मे हरगुण कौर प्रथम, मनमीत कौर दूसरे एवं रैनी सिंह तीसरे स्थान पर रही। लम्बे केश मुकाबले में ग्रुप बी में लड़कों की श्रेणी में प्रभजोत सिंह प्रथम, धनराज सिंह दूसरे एवं रुपिंद्र सिंह तीसरे स्थान पर रहे। लड़कियों की श्रेणी मे प्रभलीन कौर प्रथम, रमनदीप कौर दूसरे एवं अवनीत कौर तीसरे स्थान पर रही। सिखी बाना मुकाबला में महकदीप सिंह ने प्रथम, सहजपाल सिंह ने दूसरा तथा भवनीत सिंह ने तीसरा स्थान हासिल किया। दस्तार मुकाबला में ग्रुप 1 में अमनजोत सिंह प्रथम, चनमीत सिंह दूसरे एवं महाराज सिंह तीसरे स्थान पर रहे वहीं ग्रुप 2 में सुखजिंदर प्रथम, जसविंद्र ने दूसरा तथा अमनदीप सिंह ने तीसरा स्थान हासिल किया। कविता मुकाबला ग्रुप 1 में शुभकरमन सिंह प्रथम, जेसमीन कौर दूसरे एवं लवप्रीत सिंह तीसरे स्थान पर रहे वहीं ग्रुप 2 में जसप्रीत कौर प्रथम, जपकीरत सिंह ने दूसरा तथा कुलविंद्र सिंह ने तीसरा स्थान हासिल किया। मुकाबलों में प्रथम, द्वितीय, तृतीय स्थान हासिल करने वाले बच्चों को कार्यक्रम में उपस्थित अतिथिगण सरदार नरेंद्र सिंह (प्रधान, स्टडी सर्कल हरियाणा स्टेट), सरदार गुरसिमरन सिंह, सरदार अजिन्द्रपाल सिंह, महंत जगमोहन सिंह (डेरा संतपुरा) पुरस्कार देकर सम्मानित किया। कार्यक्रम के मुख्य अतिथि सरदार जरनैल सिंह ने गुरु गोबिन्द सिंह स्टडी सर्कल की ओर से आयोजित युवक मेला एवं अन्य गतिविधियों की प्रशंसा करते हुए कहा ऐसे कार्यक्रम युवाओं का मार्गदर्शन कर उन्हें नशे, पतित पुना आदि बुराइयों से बचाकर रखते है। स्टडी सर्कल के कमलजीत सिंह, करतार सिंह, सुरजीत सिंह आदि 50 सदस्यों की टीम के सहयोग से कार्यक्रम सफलतापूर्वक संपन्न हुआ।
यमुनानगर | गुरु गोबिंद सिंह स्टडी सर्कल की और आयोजित कार्यक्रम के विजेताओं को सम्मानित करते डेरा संतपुरा के महंत जगमोहन सिंह अन्य।
hin_Deva hin_Deva hin_Deva hin_Deva hin_Deva awa_Deva